b'\n_START_ARTICLE_\nM\xc3\xa5rbacka\n_START_SECTION_\nG\xc3\xa5rdens historie\n_START_PARAGRAPH_\nFra omkring 1720 var g\xc3\xa5rden eid av kapellan Olof Morell.  Den gikk senere i arv til to av hans etterf\xc3\xb8lgere i embetet.  Den n\xc3\xa5v\xc3\xa6rende hovedbygningen ble oppf\xc3\xb8rt i 1793. I 1801 arvet familien Lagerl\xc3\xb6f g\xc3\xa5rden, men etter at hennes far, l\xc3\xb8ytnant Erik Gustaf Lagerl\xc3\xb6f, d\xc3\xb8de i 1885, m\xc3\xa5tte de i 1890 selge M\xc3\xa5rbacka. Selma opplevde salget av barndomshjemmet sv\xc3\xa6rt tungt._NEWLINE_P\xc3\xa5 sine inntekter som forfatter lyktes det henne endelig, 18 \xc3\xa5r senere, i 1908, \xc3\xa5 kj\xc3\xb8pe hovedbygningen tilbake. I 1909 fikk hun oppf\xc3\xb8rt en ny veranda og en ny frontespis p\xc3\xa5 v\xc3\xa5ningshuset som ga det et mer villaaktig utseende._NEWLINE_Takket v\xc3\xa6re pengene hun fikk ved tildelingen av Nobelprisen i litteratur i 1909, kunne Selma Lagerl\xc3\xb6f ogs\xc3\xa5 kj\xc3\xb8pe den tilh\xc3\xb8rende landeiendommen tilbake. Det skjedde allerede \xc3\xa5ret etter, i 1910, men med ombygningene hun selv beordret i perioden 1921-1923 (etter tegninger av arkitekt Isak Gustaf Clason), var det likevel ikke mye igjen av barndomshjemmets opprinnelige utseende.\n_START_SECTION_\nBestemt for museumsdrift\n_START_PARAGRAPH_\nM\xc3\xa5rbacka er bevart som museum, etter at Selma Lagerl\xc3\xb6f hadde testamentert g\xc3\xa5rden bort under den forutsetning at den skulle bevares og \xc3\xa5pnes for publikum, n\xc3\xb8yaktig slik den s\xc3\xa5 ut ved hendes d\xc3\xb8d. M\xc3\xa5rbacka ble \xc3\xa5pnet som museum i 1942. P\xc3\xa5 g\xc3\xa5rden er det en stor hage, en kaf\xc3\xa9 og en bokhandel som selger b\xc3\xb8ker og annet med forbindelser til forfatteren og hennes forfatterskap.'